માણેકચોક સોના-ચાંદી બજારના વેપારીઓના જણાવ્યા પ્રમાણે પાછલા સાત-આઠ દાયકાથી માણેકચોક વિસ્તારમાં સોના-ચાંદીના દાગીના બનાવવાનું અને તેની ભઠ્ઠીઓનું કામકાજ ચાલી રહ્યું છે, પરંતુ પાછલાં વર્ષોમાં તેને કારણે આ સંબંધી કોઇ શારીરિક મુશ્કેલી ઊભી થઇ હોય તેવું કે પ્રદૂષણ ફેલાયું હોય તેવું બહાર આવ્યું નથી, પરંતુ આંગળીના વેઢે ગણી શકાય તેવા કેટલાક વિઘ્ન સંતોષીઓને કારણે આ પરિસ્થિતિ ઊભી થઇ છે. વાસ્તવમાં આ યુનિટો ખૂબ જ નાના છે. તેનાથી ધુમાડો કે અન્ય પ્રદૂષણ ફેલાતું નથી.